খুলনা সিটি করপোরেশনের ৬নং ওয়ার্ডের ভোটার ছোরাব শেখ। আজ মঙ্গলবার সিটিতে নতুন মেয়র-কমিশনার নির্বাচনের ভোট হচ্ছে। তাই সকাল সোয়া ১০টায় ৬নং ওয়ার্ডের শেরে বাংলা মাধ্যমিক বালিকা বিদ্যালয় কেন্দ্রে নিজের ভোট দিতে যান ছোরাব শেখ। কিন্তু বুথে ঢোকার পর নির্বাচনী কর্মকর্তারা তাকে জানিয়েদেন, ‘আপনার ভোট দেয়া হয়ে গেছে।’ ‘সেকি আমি তো ভোট দেইনি, তাহলে আমার ভোট দেয়া হলো কীভাবে? কে দিলো আমার ভোট?’- প্রশ্ন ছোরাব শেখের। তার এ প্রশ্নের উত্তর ছিল না কারো মুখে।